"Sociala distanco" nun nepre teninda 
tamen ne difektu solidarecon de homoj! 


KAWAMOTO Hiromi (redaktoro) 


Pri la novtipa koronviruso multaj avertas, ke la epidemia 
kaj ekonomia damaĝo eble pligrandiĝos ĝis la nivelo kiun la 
homaro iam ne spertis, se ni ne faros solidare "militi" kontraŭ 
la viruso. Kaj la rimedo por la kunlaborado estas eĉ mala de nia 
kutima imago; ni devas ne kunveni manenmane, sed fizike 
distanci de aliaj homoj kaj izoliĝi restante hejme, kiel facile 
klarigas infektadon ekzemple la artikolo de "Washington Post': 
https://www.washingtonpost.com/graphics/2020/world/corona-simulator/ 

Kaj kompreneble ankaŭ esperantistoj senescepte aliĝu al la 
solidareco. Esperanto devas esti peranto de egaleco kaj paco, 
sed ne de viruso. Eĉ restante hejme ni povas rete interligiĝi kaj 
interŝanĝi informojn kaj opiniojn. Kvankam hejme katenita 
vivo certe nin turmenti povas, tamen ĉie nepre troveblas vojo, 
nur se de ni ne perdiĝas ĝojo. Kaj la verdaj vortoj venu al mi 
mem, se la situacio draste plimalfaciliĝos ĉe mi. (Kaŭa) 
daŭrigota al la paĝo 23 sr 








La redakcio petas permeson de la abonantoj 


rilate al nia decido, ke ĝis videbla trankviliĝo de la pandemio 
ni ne presos nek sendos surpaperan (nigrablankan) eldonon 
de "E. en Azio kaj Oceanio" al la kontribuintoj/abonantoj, 
ĉefe ĉar ni volas eviti kunvenon por la ekspedo, kaj ankaŭ ĉar 
intertempe fermita estas la domo (ne la tuta oficeja funkcio) 
de Japana Esperanto-lInstituto, kie niaj helpantoj laboras. 

Do karaj abonantoj, kiel ni retpoŝte petis, bonvolu legi 
retan (koloran) eldonon, elŝutinte el la retejo de KAOEM: 
http://www.esperantoazia.net/index.php?mid=bulteno 
Detale pri abono de nia bulteno (kontribuo al KAOEM) ni 
denove certigos kaj anoncos en la sekvanta numero. 


ela retejo de UEA pri koronviruso: 
https://revuoesperanto.org/korona viruso 


9pri Esperantigo de "coronavirus" vd. Respondoj de la Konsultejo: 





HEsperantigo de .22coronavirus.22 

$landaj agadoj 
«Orienta Azio (Koreio, Ĉinio) 

Esperantaj aranĝoj en Azio kaj Oceanio, 2020 


lando  kongreso/aranĝo de ~ ĝis urbo 


Filipinio Filipina Junulara Kongreso de E (1-a) PROKRASTITA Manilo 
retejo: https://fjk.up-esperas.org/H!/congress/covid19-advisor 


kontaktu: peyc2020(Pgmail.com. 


Taĝikio Mez-Azia Kunveno (1-a) PROKRASTITA al 2021 
retejo: https://uea.org/vikio/Unua Mez-Azia Kunveno Duŝanbeo 
kontaktu: mezaziakunveno(Xgmail.com 

Israelo Israela Kongreso (21-a) PROKRASTITA 


retejo: http://esperanto.org.il/ik.html 


Kanado Universala Kongreso (UK) (105-a) PROKRASTITA al 2022 
retejo: https://uea.org/kongresoj Montrealo 


Bonvolu esti atentaj pri la plej freŝdataj informoj pri E-aranĝoj! 


OFICIALA KOMUNIKO DE LA LOKA KONGRESA KOMITATO 
1-a Filipina Junulara Kongreso de Esperanto 3/14/2020 


La Loka Kongresa Komitato 
(LKK) de la 1-a Filipina Junulara 
Kongreso de Esperanto (FJK), 
bedaŭras informi la publikon, ke iaa AS „eeo, 
ĝi unuanime decidis prokrasti la kongessha ĝis ankoraŭ 
nedifinita dato laŭ la rekomendoj de Filipina Esperanto- 
Junularo (FEJ) kaj la Kongresa Volontula Servo pro la kreskanta 
minaco de la malsano COVID-19 en Filipinio. 

La tuta teamo firme esprimas zorgon pri la sano ne nur de la 
aliĝintoj, sed ankaŭ de tiuj aliaj ligitaj al la kongresa programo 
kaj la publiko. Tial, celante helpi protekti ĉies sanon, ni 
senhezite interkonsentis funkciigi la taŭgajn antaŭpaŝojn por 

eviti la riskojn al kiuj ĉiuj potenciale povus elmeti sin dum la 
kongresaj tagoj. 

Ni ŝatus klarigi, tamen, ke la FJK estis nur prokrastita, ne 
nuligita. En aparta kunsido ni decidos pri la novaj datoj de la 
FJK. Ni provizore taksas, ke la FJK okazos je la lasta kvarono de 
la jaro 2020, esperante, ke tiam la pandemio jam estos 
konsiderinde solvita. Ni ankaŭ utiligos la prokraston por doni 
al la tuta teamo multe pli da tempo por pli zorge organizi la FJK. 
Aldone, ni pretas repagi kotizojn kaj helpi aliĝintojn por 
rearanĝi al aliaj datoj jam menditajn flugbiletojn kaj ĉambrojn. 
Ni ankaŭ akceptos, se aliĝinto elektus restigi ĉe ni siajn kotizojn, 
kiuj estos disponeblaj de tiu sama individuo kiam la FJK okazos 
en la novaj datoj. Baldaŭ aperos dokumento, kiu preskribos la 
proceduron pri repagoj kaj aliaj servoj. 

Nia teamo ŝatus esprimi 
niajn tutkorajn pardonpetojn 
kaj dankojn al ĉiuj aliĝintoj, 
kaj deziras ke ili daŭre restos 
sanaj kaj fortaj por travivi 
tiun ĉi krizon, kiu espereble 
tre baldaŭ finfine finiĝos. Ni 
ankaŭ dankas al ĉiuj 
subtenintoj kaj subtenantoj, 
kaj petas ilian daŭran subtenon malgraŭ ĉiuj ĉi problemoj, kaj 
invitas ilin daŭre helpi por fari la FJK sukcesa en la estonteco. 

Ni komprenas ke multaj esperantistoj atendis jam plurajn 
jarojn por mem vidi kaj sperti la historian unuan junularan 
kongreson en Filipinio, sed portempe la sano kaj bonstato de 
niaj samideanoj estas niaj ĉefaj prioritatoj. 

Tiu ĉi teksto estas parto de la plena Oficiala Komuniko. Legu 
la tutan tekston ĉi tie: tinyurl.com/FJKcovid19 
peyc2020(POgmail.com 

El la plenumitaj taskoj de KAOEM 
dum du tri-jaraj mandatoj 2013-2019 


INUMARU Fumio (eksa vic-prezidanto) 


Komence de 2013 mi mem kandidatiĝis por 
la japana reprezentanto en KAEM“ kiel ke! 
sekvanto de d-ro Sasaki Teruhiro kaj elektiĝis p 
de Japana Esperanto-Instituto. Mi volis kontribui al la movado 
en Azio, kies landoj kaj nacioj diversas je siaj kulturo, historio, 
socio, politiko, ekonomio kaj aliaj dum la eŭropaj havas 
komunan bazon kiel kristanismon, modernan civilizacion, k.s. 
Mi pensis, ke ni devas esti atentemaj pri tia diverseco. Mi ankaŭ 
trovis poste laborante kiel vic-prezidanto, ke pli granda estas 
komuneco inter ni kiel geesperantistoj. 

Mi opinias, ke informado estas la plej grava por la movado en 
Azio, kiu estas tre vasta geografie. Tiam s-ro Hori Jasuo 
redaktadis la bultenon “Esperanto en Azio“. Nun s-ro 
Kawamoto Hiromi plenumas la taskon. La bulteno eldoniĝas 
regule 4 fojojn jare. Tio estas nia bazo. Retejo ne estis uzata 
efike tiam. Mi petis korean reprezentanton s-ron Nomota Kim 
Hiongun pri ĝia reordigo. Li klopodis kaj ekde 2016 aperas la 
nuna retejo kun numeroj de la bulteno kaj utilaj skriboj rilataj 
al administrado de la komisiono. Ni povos ekspluati plie 
avantaĝon de novaj inform-medioj, se ni povos trovi taŭgajn 
prizorgantojn. 

Mia dua intereso estis kiel ni utiligu la monon de Fondaĵo 
Azio por nia movado. La dokumento “Spezoj de Fondaĵoj”, unu 
el kiuj estas Fondaĵo Azio, prezentiĝis en la komitato de UEA 
dum UK kaj legeblis en la komitata elŝutejo de la retejo de UEA. 
Laŭ la vico de petoj membroj de la komisiono diskutis 
subvenciojn rete kontrolante ilin atenteme kaj decidis ilin per 
voĉdono. Mi atendis la ricevon de plimulto da konsentoj 
kvankam necesis tagoj kaj eĉ kelkaj ne respondis. 

En 2016 al la komisono membriĝis Aŭstralia E-Asocio fine de 

septembro kaj Nov-Zelanda E-Asocio komence de oktobro. Ĝi 
fariĝis Azia-Oceania Komisiono. 

Ni subvenciis inter 2013 kaj 2019 jenajn agadojn ekzemple; 

Partoprenantoj en la 8-a Azia Kongreso kaj la 9-a 
Azia-Oceania Kongreso, en ĉiuj Sud-Aziaj Seminarioj (SAS), 
kiujn nepalanoj subtenis per sia aktiva partopreno, kaj en ĉiuj, 
krom unu, Komunaj Seminarioj inter junularo de Japanio, 
Koreio, Ĉinio kaj Vjetnamio (KS), organizantoj de SAS kaj de KS, 
vojaĝoj de s-ino Tatjana Loskutova al Kamboĝo, Tajlando kaj 
Uzbekio por kursoj kaj vojaĝo de s-ro Usui Hiroyuki por Verda 
Lernejo en Bankoko, informiloj kaj lerniloj por instruo de s-ino 
Heidi Goes en Orienta Timoro, partoprenanto kaj la 
organizantaro de la unua Kunveno de Sudorient-Aziaj Junuloj 
(KUŜEJO/KSJ) en Tajlando kaj prezidantoj de asocioj indonezia 
kaj pakistana por partopreno en UK. 

Sendepende de la azia fondaĵo la komisiono venigis 13 
gesamideanojn el 12 aziaj landoj al Seula UK per monofero de 
koreaj kaj japanaj bonkoruloj. Tiun Azian Karavanon Duan 
iniciatis d-ro So Jinsu kaj ĝian oficon plenumis s-ro Enkhee kaj 
mi. Mi rememoras la plezuran turismon tra la urbo, kiun la 
prezidanto So Jinsu mem aranĝis kaj gvidis por ili. 

La komisiono subvenciis membriĝon de aziaj aktivuloj al 
UEA sub Projekto C (membrigo de aktivuloj; unu el la projektoj 
de gvidilo de komisiono). Ekzemple 57 membriĝis el 9 landoj 
en 2014. En 2018 stariĝis pli pagebla kotiz-sistemo de 
UEA-membroj laŭ kategorio de landoj. Ni devus reordigi tiun 
subvencion de Projekto C. 

Ni havas okazojn informi la esperantan publikon pri nia 
movado. Tio estas la fakkunsido Azia Agado aŭ KAEM publika 
dum UK, AK kaj Japana E-kongreso. Kunlabore kun anoj de la 
komisiono kaj movadanoj mi povis kompili prezentaĵon. En ili 
mi ekmenciis kvar punktojn por antaŭenigi nian movadon; 
regionaj renkontiĝoj, kunlaboro inter najbaraj kaj proksimaj 
landoj, semado kaj subtenado en landoj de malforta movado 

kaj junuloj. Mi opinias, ke tiuj plu efikos. Ni dividas Azion en 
kvar regionojn laŭ la vidpunkto de historio kaj geografio. 

Dankindaj estas sindonemaj kontribuoj de LKK-anoj por 
sukcesa okazigo de la 8-a Azia Kongreso de Esperanto en 
Quanzhou kaj la 9-a Azia-Oceania Kongreso de Esperanto en 
Danang. S-ro Usui Hiroyuki kaj mi prizorgis aranĝon de la 
programeroj. 

Mi povis plenumi 
miajn taskojn danK'al 
gvido kaj kunlaboro 
de niaj prezidantoj, 
sekretario (foto) 
kolegoj, redaktoroj, 
provleganto en la 
komisiono, estrarano 
respondeca al azia 
movado, ĝeneralaj direktoroj kaj oficistoj de CO en UEA kaj 
oficistoj kaj volontuloj en JEI. Mi ege dankas ilin, kvankam ĉi tie 
mi ne mencias iliajn unuopajn nomojn. 

Ĝojindaj por mi persone estas, ekzemple, daŭra okazado de 
la irana nacia kongreso en ĉiu printempo ekde la unua en 2014, 
vigliĝo de Barata movado, kunlaboro inter sud-orient-azia 
junularo kiel komenco de KSJ, por kies ekplanado mi helpis ilin 
dum Seula UK. 

Nuna estraro konsistas el kvar dum el tri ĝis la lasta 
mandato; du el Orienta Azio kutime kaj du nove el kreskanta 
Sud-Orienta Azio. Fariĝis du aksoj. 

Mi deziras, ke pli multe da memstaraj movadoj stariĝu en 
aziaj landoj kaj KAOEM“ subtenadu iliajn procezojn kaj ankaŭ 
ke la nova konsisto efiku 

Rim. La komisiono nomiĝis Komisiono de UEA pri Azia 
Esperanto-Movado ekde 1994. Ĝia mallongigo estis KAEM. Nun 
krom ĝia oficiala nomo ”Azia-Oceania Komisiono” uziĝas 
KAOEM kun 0 aldonita el “oceania” al KAEM. 

landaj agadoj - Orienta Azio 





Koreio 











Vintra Kurskunveno de KEA (per Virtuala kurso) 

KEA preparis Vintran Kurskunvenon regule okazantan en 
urbo Daejon, por la 22a kaj 23a de februaro 2020. Sed subita 
obstaklo de la nova koronviruso “COVID-19” malhelpis ĝian 
fizikan okazon pro la tre rapida infekto tra la tuta mondo je tiu 
periodo. Kaj KEA devis ŝanĝi la formon de la kurskunveno, kaj 
la estraro decidis surretan virtualan renkontiĝon. Gvidantoj kaj 
ĉeestantoj de la programeroj utiligis socialajn retsistemojn, 

ekzemple Katokon plej uzata 
de koreoj, Skajpon por grupa 
kunsido, Jutubon por filmetoj 
kaj aliajn eblajn ilojn, kio 
povos fariĝi nova lernada 
modelo por ni esperantistoj. 
En la vintra kurso plenumiĝis 
14 kursoj (5 A-niveloj, 5 
B-niveloj, 4 C-niveloj), 9 liberaj 
prezentoj, kaj 2 prelegoj. 
Kuniĝis entute 102 personoj. 


52a Korea Kongreso de 
Esperanto 


La 52a Korea Kongreso de 
Esperanto okazos en la speciala 
jaro de “100-jariĝo ekde la 
fondiĝo de KEA” kun la temo “La 
Estonto de Artefarita Lingvo 
Esperanto en la Epoko de 
Artefarita Inteligenteco” inter la 


9a~11a de oktobro en Seulo. Kaj nun KEA preparas memorindajn 
eventojn, kun retrospekta ekspozicio pri historiaĵoj kaj pioniroj. 
La komitato de 100-jara Jubileo preparas koncernajn 
projektojn: Eldono de libro pri la “100-jara Historio de KEA kaj 
Koreaj Esperantistoj”, Serĉado de Valoraj memoraĵoj kaj ĝia 
ekspozicio, Kompletigo de Lernada Apo “Memlingo” k.t.p. 


1 (l (] Emblemo de 
~~) skr AI 100-jariĝo de KEA 
1920 - 2020 
KOREA ESPERANTO-ASOCIO 


2a Esperanto-Forumo inter Shanghai 8: Seulo 

Post la “1-a Esperanto-Forumo inter Seulo kaj Shanghai”, 
organizita de Seula Filio de KEA kaj Ŝanhaja Esperanto-Asocio, 
okazinta en 2019, ĉe Ŝanhajo, Ĉinio, ambaŭ organizoj havos la 
“2an Esperanto-Forumon inter Shanghai £ Seulo” en oktobro 
de la jaro 2020 en la sama periodo de la 52a Korea Kongreso. 
En la 3a tago de la Korea Kongreso, ambaŭlandaj prelegantoj 
prezentos siajn artikolojn en la Forumo kaj diskutos unu kun la 
alia. 


La 38a Komuna Seminario de Ĉina, Japana, Korea kaj 
Vjetnama Junularoj 


La 38a Komuna Seminario ĉi-jara okazos en Manhae Maul de 
la provinco Gangwondo de Koreio inter la 5a~6a de septembro, 
sub la aranĝo de Korea Esperanto-Junularo. Post la internacia 
sperto tuj sekvontan jaron KEJ organizos la 77an Internacian 
Junularan Kongreson en la insulo Jeju en 2021. 


EenAO. 2020 aprilo - 9 


1a Komuna Staĝo de Koreaj kaj Tajvanaj Esperantistoj 


Tri provincaj GwangjuJeonnam!Jeonbuk-Filioj de KEA kaj 
Tajvana Esperanto-Grupo kunlabore organizis eventon 'La la 
Komuna Staĝo de Koreaj kaj Tajvanaj Esperantistoj' en 
Pingtung, Tajvano inter la 7a~9a de februaro, 2020. 
Bedaŭrinde pro la koronvirusa epidemio, nur duono el la 
koreaj aliĝintoj, 7-ope realigis ĉeesti la staĝon. La staĝo tamen 
estis granda sukceso kun 41 partoprenantoj el 5 landoj en plej 
amika etoso. 








Ĉinio 








$7aozhuang-Universitato 

Kiel oni jam scias kaj supozas, en Ĉinio nun preskaŭ ĉiuj 
lernejoj ne povas malfermi la novan semestron. Ankaŭ mia 
universitato Zaozhuang en la provinco Shandong. 

Mi instruas Esperanton ĉi tie, kune kun profesoroj Li Weilun 

(ĉino), Sun Mingxiao (ĉino), Maciej (polo) kaj Sato (japano), en 
la Esperanto-fako. 





2-a jaro, kaj entute 48 studentoj lernas en ĝi. En la unua jaro 
varbiĝis 25 studentoj kaj en la 2-a jaro 23. Ili lernos 4 jarojn kaj 
ricevos bakalaŭran diplomon kun la mencio de la fako 
'Esperanto'. 

Dum mia instruado mi forte sentas, ke Esperanto estas ja 
vere tre facila lingvo por ĉiuj, por ĉiaj homoj. Post 
unu-semestra lernado ili jam sufiĉe bone komprenas kaj 
parolas en Esperanto. Eble en la komenco de la lernado de la 
angla, aŭ de iu ajn lingvo, oni ne povus tiel fari, nek povus 
atendi tion. En la 2-a semestro mi instruas Esperanton rekte 
per Esperanto. Ili sufiĉe bone komprenas kaj sekvas la instruon. 
Mi tre ĝojas. Verdire mia universitato ne estas tiel altnivela 
lernejo, kaj do la studentoj ne estas tiuj, kiuj ricevis bonan 
rezulton en la tutlanda ekzameno por la eniro de universitato 
(ĝin oni nomas en la ĉina 'Alta Ekzameno"). Sed ili tre bone 
regas la lingvon Esperanton jam post unu semestro da lernado. 
Tio estas mirinda afero, ĉu ne? En la unua semestro la ĉina 
profesoro Li Weilun instruas ilin, kaj de la dua semestro 
fremdlandaj profesoroj kune instruas ilin. Tio estas bona 


EenAO. 2020 aprilo - 11 


taktiko, mi pensas. Kelkaj el la studentoj jam spertis partopreni 
en kelkaj internaciaj kongresoj, kaj preskaŭ ĉiuj havas kuraĝon 
kaj memfidon interparoli en Esperanto senprobleme. 

Sed ĉi-jare la printempa semestro havas problemon pro la 
tutmonda pandemio. La lernejo publikigis, ke ni povas 
malfermi klasojn per interreto. Mi do ankaŭ faras tiel. Por mi 
estas unuafoja sperto. Ĉar mi estas koreo, ne ĉino, mi havas 
malfacilon por manipuli la ĉinan interretan apon por la klaso, 
kiun multaj ĉinaj profesoroj uzas. Kaj mi do decidis uzi alian 
apon pli facilan por mi, nome Ŭiĉeto(Wechat en la angla). Per ĝi 
mi sendas la lernaĵojn al la studentoj kaj ili memlernas laŭ mia 
instrukcio kaj poste ili sendas siajn hejmtaskojn al mi. Mi 
esperas, ke tia situacio tre baldaŭ finiĝos kaj mi povos renkonti 
miajn karajn studentojn en la reala klasoĉambro. 

Kelkaj el la fremdlandaj profesoroj de la universitato 
ankoraŭ ne povis reveni al la lernejo pro la malpermeso de la 
registaro. Nun ni ne scias, kiam ili povos reveni al la lernejo. 
Por mi, mi kaj mia edzino (kiu instruas korean lingvon ĉi tie) 
vizitis mian patrujon, Koreion, en la lasta jarŝanĝa sezono kaj 
revenis antaŭ la malpermeso, kaj tial ni sekure (tamen iasence 
mallibere) restadas en la lernejo. Miaj kolegoj Sato kaj Maciej 
ne povis reveni al Ĉinio, kaj nun ili instruas perrete. Maciej 
loĝas en la fora lando Pollando kaj li instruas ĉinajn studentojn 
perrete. Ja tia estas nia nuna mondo! 

Mi esperas, ke la epidemio malaperos tre baldaŭ kaj ĉio 
revenos al sia origina pozicio kaj ni povos ĝui ĉiutagan vivon. 
Kaj ankaŭ ke, ĉiuj Esperanto-eventoj ne estos malbone influataj 
de la malsano kaj miaj studentoj bone | 
daŭrigos la lernadon kaj ĝuos Esperantan 
vivon en la mondo! 


BAK Giwan, profesoro de Esperanto 
de Zaozhuang-Universitato, Ĉinio. 

$Tajvano = e Se | 
Kontraŭ atako de Korona viruso 3 Lj 
Koreaj kaj Tajvanaj Esperantistoj | e jo Ze 
kuniĝis por sukcesa, multnombra Eio 
E AN 
kaj kelktaga evento. | 2 = 
| mi Ve alaj 
En la dua semajno de Februaro okazis -~ bao = | 
komuna staĝo inter Koreaj kaj Tajvanaj | ie | 


Esperantistoj, en kiu partoprenis 42 N 

personoj inter ili 7 Koreaj kaj 13 Tajvanaj Esperantistoj kaj 
aliaj estis neEsperantistoj kiuj parte venis al nia evento. 
Kvankam tiu tempo estis koincida kun la afero de Korona 
viruso kaj ĝia rapida disvastiĝo, sed tio nur malgrandigis la 
nombron de la koreaj samideanoj, kies originala nombro estis 
ĉirkaŭ 16. 





- Akcepto 

La staĝo komencis en la 6a de Februaro kiam ni akceptis la 
koreajn Esperantistojn en la flughaveno de Kaohsiung la dua 
plej granda urbo de Tajvano kaj havis komunan manĝon kun 

lokaj Esperantistoj de Pingtung, kiu estas la plej grava suda 
urbo de Tajvano. 


- Agrikultura festivalo; unika koncerto-halo 

En la 7a de Februaro matene la gastoj kaj iuj lokaj 
Esperantistoj vizitis la agrikulturan parkon je unuhora distanco 
el Pingtung kie estis okazanta iu agrikultura festivalo. 
Posttgameze ili vizitis WeiWulng-koncerto-halon en Kaohsiung, 
kies unupeca tegmento estas la plej granda en la mondo. Ĝi 
estas ankaŭ tre bela kun diversaj artaĵoj ĉirkaŭ la ĉefa 
konstruaĵo. 


- Tuttaga programaro multnombra 

La 8a de Februaro estis la kulmino de nia staĝo. De mateno 
ĝis la 6a horo posttgameze okazis diversaj agadoj. Ni povis uzi 
du klas-ĉambrojn de loka elementa lernejo por nia evento. Tiu 
elementa lernejo apartenas al Pingtung-Universitato kaj estas 
eksperimenta lernejo. Ni havis kursojn de Esperanto en ĝi por 
infanoj antaŭ jaroj. Dum tiuj kursoj la infanoj de tiu lernejo 
komencis korespondon kun koreaj infanoj, kiuj post unu jaro 
vizitis tiun ĉi lernejon 5-ope kun 3 aliaj koreaj instruistoj kaj 
patrinoj. Tial havi la eventon tie havis signifon. Cetere, kelkaj 
infanoj de tiu lernejo ankaŭ partoprenis nian eventon kun siaj 
patrinoj. Ailin, kiu studis tie kaj ankaŭ partoprenis la 
Esperanto-kurson, venis por la evento. Ŝi estas filino de Reza 
kaj jam la unuagrada universitata studento. 

De frumateno Koreoj ornamis la du ĉambrojn kaj eksteron 
per belaj Koreaj tradiciaj ventumiloj, vestaĵoj kaj aliaj. Tajvanaj 
Esperantistoj ankaŭ metis artaĵojn de lokaj indiĝenaj popoloj 
kaj diversaj materialoj de Esperanto, i.a. poŝtkartoj kolektitaj 
de Ingrid dum jaroj per korespondado ktp. 

Inter la tuttagaj programoj estis: 

instruo de farado de koreaj ventumiloj (gvidis Esther, Lee 
Hyunmi kaj Radiko, Lee Mikyoung), prov-vestoj de koreaj kaj 
indiĝenaj Tajvanaj kostumoj (gvidis Koreoj kaj Lolo Tajvanano), 


14 - EenAO. 2020 aprilo 


farado de indiĝenaj braceletoj (gvidis Kuang-fŭsu), sortodiveno 
per ĈiĜin tradicia ĉina maniero (gvidis Abengo), senpaga ŝultra 
masaĝo (faris Kevin Shih), instruo de prononcado de 
Esperantaj literoj (gvidis Benjamin Irwin, Kanada Esperantisto 
loĝanta en Pingtung), prezento pri internacia programo por 
interŝanĝo de poŝtkartoj nomata Poŝtkarta kruciĝo (gvidis 
Ingrid Ĉuang), kaligrafiado de ĉinaj vortoj (faris Wu Meilian), 
jutnuri-ludo korea tradicia ludo, kaj la lasta programo okazis 
posttagmeze je la 4 pere de Yvonne Ĉen, kiu gvidis ĉiujn per 
jogaj movoj sur la herba areo ekster la klasĉambroj. Oni ĝoje 
kaj move sekvis ŝin kaj forigis la lacon de la tago plena je 
eventoj. 


- Vizito al unika biblia biblioteko 

Kaj fine ni iris al unu el la plej malnovaj kristanaj preĝejoj de 
Tajvano, kie estas la sola biblia biblioteko de Tajvano. Ĝi estas 
unika en la senco ke havas centojn da biblioj en multaj lingvoj 
tra la mondo. Tie mankas Esperanto-libro, kiun ni espereble 
iam povas donaci al ili. Gvidis la viziton Marko Ĉen, Usona 
Esperantisto kiu loĝas en Kaohsiung kaj laboras kiel pastro. 

Vespermanĝo komuna okazis ĉe la tradicia ĉinstila manĝejo. 


- Vizito al mlanova kaj bela urbo Tainan 
Dimanĉe la 9an de Februaro Koreaj kaj Tajvanaj samideanoj 
vizitis la sudan malnovan urbon Tainan, kiu estas konata pro 
diversaj speciale belaj kaj historiaj lokoj. Buso prenis 7 Koreajn 
kaj pli ol 10 lokajn Esperantistojn kaj neEsperantistojn por la 
tuttaga ekskurso. 


- Ekskurso al Ali-monto 
En lundo Koreaj Esperantistoj forlasis Pingtung kaj veturis al 
urbo Ĉiayi kie estas monto Ali, bela kaj fama pro ĝia beleco kaj 
alteco (2600m). Loka Esperantisto Liru akompanis ilin por du 
tagoj kaj poste ili mem vizitante kelkajn aliajn survojajn urbojn 
iris al Tajpeo de kie flugis al Koreio. 


EenAO. 2020 aprilo - 15 


- Historio de la staĝo 

Antaŭ du jaroj ni havis la unuan komunan staĝon kun Koreoj 
kaj simile ni havis diversajn programojn. Ni nun atendas la 
trejn-staĝon kiu okazu iam kiam Korona viruso estus tute 
forigita! 

Koreoj faris diversajn staĝojn, tamen ĉifojan komunan 
staĝon organizis Jeonbuk kaj Gwangju-Jeonnam-filioj de KEA 
(Korea Esperanto-Asocio). Por ĉifoja evento jenaj Koreoj, kiuj 
ne partoprenis, tamen helpis: Sugi (koree Jang Youngsuk) 
subtenis koreajn vestaĵojn (Hanbok) por infanoj. Haidi (Lee 
Suni) helpis ekspozicion per siaj manfaritaĵoj (ŝultrsako). 

Ĉen Liru, Kevin Ŝish, Ingrid Ĉuang, Yvonne Ĉen kaj Reza 
Kheirkhah flanke de Tajvano estis la ĉefaj zorgantoj de tiu 
staĝo. Gvidis la Korean grupon Esther. 

Vidu ankaŭ : Staĝo en Tajvano: Malgraŭ la korona viruso 
La Ondo de Esperanto: https: //sezonoj.ru/2020/02/tajvano 


(raportas: s-ro Reza Kheirkhah) 


- Tuttaga ekskurso en Tainan 
[la tria-taga komuna staĝo de koreaj kaj tajvanaj esperantistoj] 
Lokaj esperantistoj kun sep koreaj amikoj veturis al Tainan 
per turisma buso. 

Post la vizito al Konfuceo-templo, ni moviĝis al la dua Tainan 
Arta Muzeo, kiu estis malfermita en pasinta jaro, kaj kies 
logotipo estas desegnita de Hara Kenya, la artdirektoro de Muji. 
La japana kaj tajvana arkitekturistoj konstruis grandan 
pentagonan tegmenton kun rompita strukturo per geometriaj 
formoj en ĉi tiu kvin-etaĝa konstruaĵo, konsiderante loka 
klimato. Kiam la suno brilas sur la rompita formo je malsamaj 
anguloj sur la tegmento, oni povas vidi la belajn lumon kaj 
ombron, kiel la sunradioj penetrantaj la foliojn. “Krom la 
konstruaĵo, ni ankaŭ spektadis la pentraĵojn de kvar famaj 
pentristoj, kiuj naskiĝis en suda parto de Tajvano. Laŭ sciigo, 
unu el la kvar pentristoj, Chen Chengbo, kies pentraĵo 
«sunsubiro en Tamshui» estis kontraktita je 212 milionoj da 
tajvanaj dolaroj ĉe aŭkcio en Honkongo. Poste ni vizitis 
eks-loĝejon de kaligrafiisto Zhu Jiuying kaj Anping arbo-domon. 
Sur muroj de la difektitaj varokonservejoj estas kovritaj de 
aerradikoj de banano, pro tio la simbiozo de arbo kaj domaĉo 
impresis al niaj koreaj amikoj. Agrablan tempon ni havis kun 
samideanoj el Koreio. Ĝis la ~ iam ie ajn en Esperantujo. 


(raportas s-ino Yinhua Chuang / Ingrid) 

landaj agadoj - Orienta Azio 
Irano 














Eble la plej grava atento-kapta afero nuntempe tra la mondo 
estas rapida disvastiĝo de Koronaviruso. La viruso, kiu 
unuafoje aperis en Ĉinio, nun aspektas kiel tutmonda epidemio. 

Bedaŭrinde ankaŭ en Irano ĝi rapide fariĝis la plej granda 
problemo tra la lando. Ni esperas kaj preĝas por ke la viruso 
baldaŭ malaperos kaj ĉiuj revenos al normala vivo. 

Antaŭ disvastiĝo de koronaviruso en Irano, prezidanto de 
IREA "Keyhan Sayadpour Zanjani" sendis Kondolencan 
mesaĝon al Ĉinaj esperantistoj: 

"Kondolenco kaj bedaŭro 

Karaj ĉinaj samideanoj: Dum la tagoj kiam la nigreco de la 
malsano kreita de Koronaviruso nigrigis la grandan teritorion 
de antikva frata lando Ĉinio, ni klopodas iom grizigi ĝin per 
kondolenco por la forpasintaj homoj, bedaŭro pro la aliaj 
perdoj, kaj espero por ĉesiĝo de la epidemio en proksima 
venonto. 

Sincere kaj subtene" 


- La nova Komitato kaj la Estraro de IREJO elektiĝis. 
(Individuaj membroj de IREJO voĉdonis kaj elektis por periodo 
2020-2021 kvar komitatanojn: s-rojn Hamid Babadi Akasheh, 
Ali Ranjpour, Seyed Mojtaba Jafari kaj s-inon Sarah khorshidi. 
Pri la detalo bv. turnu vin al) www.irejo.ir 


- La 32-a numero de "Irana Esperantisto", la vintra numero 
publikiĝis. www.espero.ir/revuo/IE-32.pdf 


- Kvara numero de podkasto de Irana Esperanto-radio estas 
publikigita. www.espero.ir/podkasto/podkasto4.mp3 


- Trejnado -kurso de Esperanto en la Raŝt-urbo kun klopodo 
de s-ro Sedaghat okazas interrete pro aktualaj kondiĉoj. 

- La libro "Sub la nordlumo" estas tradukita en persa-lingvon 
per Irana esperantisto S-ino “o 

Nazi Solat. "Sub la nordlumo" 384; ~ 
estas la titolo de libro de — p 
Litovio, aŭtoro "Aldona - 
Brazdzionyte-Oskeliuniene" 
rakontas rememorojn pri la 
suferoj de litovoj dum la soveta 
regado. 





La monata prelego de marto kun la diligenteco de s-ro 
Hamzeh shafiee pri "Kriptomono, Bitmonero" okazis interrete 
pro aktualaj kondiĉoj. 


L noo 0 sam pl: 4 mi 


.. —e 





«La unua numero de la jarlibro "Sabzandiŝan" estas publikigita. 


(raportas: s-ro Hamid Babadi Akasheh) 

NEPALO — MIRAKLOJ en la 4a Speciala Ekskurso 
Ha Nguyen (el Hanojo) 


Invitite de Nepala Esperanto- ' 
Asocio (NESPA), post 4-foja 
ŝanĝo de biletoj pro nuligitaj 
flugoj, mi bonŝance ricevis 
flugbileton kaj vojaĝis al Nepalo. 

La 4a Speciala Ekskurso estis : 
planita (de NESPA) ekde la 27a fi 
de februaro 2020, sed mi alvenis 
al KATHMANDUO jam nokte la : 
22an (4 tagojn pli frue). Do 
profitante tiun liberan tempon, . 
mi vojaĝis al orienta parto de Nepalo, kie okazis geedziĝa festo 
de Pradip kaj Roshani (nepalaj geesperantistoj, kiuj de longe 
estas luktistoj de SUMOO-Esperanto-konkurso ). 

Frumatene la 23an de februaro mi kaj kelkaj konsentitaj 
esperantistoj buse veturis al la plej orienta regiono de Nepalo, 
JHAPA, pli ol 400 kilometrojn for de KATHMANDUO. Kvankam 
la distanco perdigis al ni ĉirkaŭ 14 horojn pro dekliva, zigzaga 
monta vojo, tamen tie nin atendis kaj akceptis Pradip Ghimire, 
Janardan Upreti kaj iliaj familianoj; preskaŭ ĉiuj el ni ne sentis 
nin lacaj dank' al varmaj gastigemaj prizorgoj kaj malfruaj 
vespermanĝoj kaj trinkaĵoj. 

En la sekvanta tago ni kun familianoj de Pradip veturis al 
monta alta regiono DANKUTA BAZAR, bela turisma loko 
situanta sur la montaro. Tie ni spertis lokan tradician 
geedziĝan ceremonion inter Pradip kaj Roshani kun multaj ritaj 
formoj. Post la bankedo inter du ambaŭ familioj kaj gastoj, 
plenaj estis gratuloj kaj bondeziroj. Kaj poste ni kaj parencoj de 
vira familio kun granda ĝojo sukcese akceptis belan 
novedzinon eskortitan de sia hejmloko. 

Ni revenis al la ĉefurbo KATHMANDUO vespere la 27an de 
februaro, kaj de tiam la 4a speciala ekskurso komenciĝis. Dum 
interkona vespero ni, japanoj, vjetnamo, franco, belgo, 
germanoj, brazilano, latvoj kaj nepalanoj interkonatiĝis unu la 
alian kaj festis inaguron de tiu evento. 

Ni unue vizitis vidindaĵojn ene de KATHMANDUO kaj poste 
buse veturis al diversaj turismaj lokoj de Nepalo. Ni spertis 
sunsubiron ĉe la bordo de rivero NARAYANI-RAPTI, 
proksimege rigardis birdojn, sovaĝajn bestojn, eĉ krokodilojn, 
rinocerojn, pavojn k.a. en ĝangalo de nacia parko CHITWAN, 
boatumis sur la rivero kaj lago FEWA en POKHARA, rigardis 
sunleviĝon sur la monta pinto SARANKOK, vizitis naskiĝlokon 
de BUDDHA en LUMBINI ktp. 

Plej interesa kaj impresa estis tranoktado en monta vilaĝo 
PORIKHA de etno GURUNG sur monto BANDIPUR TANAHUN, 
kunloĝanta kun etnaj vilaĝanoj. Ili ege afable kaj fervore 
gastigis nin per bongustaĵoj, popolaj danc-kantoj kaj prizorgoj. 





9 Marto, 2020 
„Nepalo 


Katmando 

Reveninte denove al KATHMANDUO, en adiaŭa vespero ni 
resumis la eventon, donis donacojn unu al la alia, interŝanĝis 
komentojn kaj kontaktadresojn, kune kaj ĝoje dancis kaj kantis 
(ankaŭ la himnon LA ESPERO), gustumis vespermanĝon ktp. 

Bonorde reveninte hejmen, restis ĉe mi la gastameco kaj 
afableco de lokaj geesperantistoj, interesa enhavoriĉa 
programo en belega milda vetero dum ekskurso kaj ne 
forgeseblaj impresaj tagoj. 

Mi esperas, ke mi revizitos Nepalon, revidos malnovajn 
karajn geamikojn kaj konatiĝos plie kun novaj alilandaj 
esperantistoj en la venontaj fojoj. 


war daŭrigita de la paĝo 1 


Ĉu severa damaĝo de la "Korona Milito" 
ne apartigas homojn, etnojn kaj naciojn? 
Kion do ni, esperantistoj, faru tiam? 


Sendube hodiaŭ la ordo de la mondo (plejparte, provizore 
pli-malpli paca) estas iele-tiele tenata dank' al amasaj kaj tre 
komplike ligitaj interŝanĝoj de varoj kaj interrilatoj de homoj. 
Sen helpe de la reciproka dependeco nuntempuloj ne povas 
pluvivi en la socio. Kaj tiam grava devas esti la fakto, ke la 
interligoj estas realigeblaj nur en "libereco trans landlimoj". 

Dum eĉ de antaŭe ekzistas diversaj minacoj por la "libereco", 
ekz-e etnocentrismaj potencoj leviĝantaj tie kaj tie en la mondo, 
vidu, nun la kuranta epidemio donas neeviteblan kaj almenaŭ 
portempe definitivan limigon de la "libereco". Certe "sociala 
distancigo" devas esti nun nepre necesa. Sed kiu povas decide 
diri, ke post la "distancigo" ne ĉene venos "apartigo" de homoj, 
etnoj kaj nacioj? Severa situacio draste videbligas problemojn 
ordinare kaŝitajn; nun sub la epidemia sufero ni vidas ekz-e 
"hejmajn perfortojn" pli severaj kaj pli oftaj. Kaj kiel kruelajn 
damaĝojn devas doni la pandemio en evoluantaj landoj? 

Nu bonvolu permesi min haste antaŭdiri la mondon post la 
"Korona Milito", atentigante pri la ebleco, ke rezulte naskita 
sindefendemo de popoloj trokreskigos etnocentrismon kaj 
protektismon kaj grandigos fendojn kaj krizojn inter malsamaj 
homgrupoj kaj enlande kaj internacie. Sed kompreneble mi 
esperas, ke la solidareco kontraŭ la krizoj kreskas kaj kreskos 
dum la "Milito" kaj ankaŭ poste. La vojo al "libereco" malgraŭ la 
kruteco tamen nepre ne malaperos. 

Ĉiuokaze al mi ŝajnas, ke la mondo jam ne revenos al la stato 
antaŭ la "Korona Milito"; ni nun frontas al la turnopunkto de 
la civilizacio mondskale ekspansiinta sed esence ne plene 
universala. Ĉu ne estas do pli bone, ke ankaŭ ni, esperantistoj, 
preparu nin por la "post-milita" mondo, radikale repripensante 
nian movadon? (Kaŭa) 


Por la sekvanta numero atendataj estas: 


e Raporto pri vialandaj/urbaj agadoj, se ili okazas fizike, 
interrete aŭ per iu alia rimedo; 


e Via opinio, analizo aŭ espero pri Esperanto-movado 
vialanda, azia aŭ monda en historia aŭ teoria vidpunkto; 


e Informoj aŭ ideoj utilaj por agado aŭ lernado de E.; 


Viaj artikoloj atingu la redakcion: anatiti.7(Jgmail.com 
laŭeble antaŭ la 10-a de junio, 2020. 


Pri prokrasto bonvolu informi nin anticipe! 

Karaj legantoj, bonvole fartu bone, 
gardu kaj ĝojigu vin restante en hejmo! 
Kvankam ni ne povos kunveni dumtempe, 
la sekvanta renkontiĝo certe donos pli grandan ĝojon. 
Mi esperas ĉion bonan al vi, eĉ sub ajnaj malfaciloj. (Kaŭa) | 

Retpaĝoj de KAOEM 

(1) La retejo de KAOEM: http://www.esperantoazia.net/ 

(2) Membriĝo al la retejo: 
http://www.esperantoazia.tk/index.php?act=dispMemberSignUpForm 





eS pri la membriĝo al la retejo : 
www.esperantoazia.tk/index.php?mid=opinioj«document srl=356 





(3) Kion kaj kiel ŝanĝi? 

A. Novaĵo - se vi havas ajnan novaĵon pri Esperanto-movado de 
via landa Esperanto-agado. 
http://www.esperantoazia.tk/index.php?mid=novaĵo 

B. Azia Movado - Listo de la kongresoj kaj aranĝoj en Azio. 
http://www.esperantoazia.tk/index.php?mid=aziamovado 

C. Aziaj Kongresoj - Listo de la landaj kongresoj 
http://www.esperantoazia.tk/index.php?mid=aziajkongresoj 


Esperanto en Azio kaj Oceanio 

Eldonanto: Azia-Oceania Komisiono de UEA (AOK/KAOEM) 

Adreso de KAOEM: ĉe Japana Esperanto-Instituto (JEI) 
Japanio 162-0042 Tokyo-to Sinzyuku-ku Waseda-mati 12-3 


Reta adreso al KAOEM: preparata 

Retejo de KAOEM: http://www.esperantoazia.net/ 

Redaktoro: KAWAMOTO Hiromi (Kaŭa): anatiti.7(dgmail.com 
Japanio 350-1307 Saitama-ken Sayama-si Gion 21-32 

